CELEX: C2004/094/01
Language: fi
Date: 2004-04-17 00:00:00
Title: Yhteisöjen tuomioistuimen tuomio (toinen jaosto) 4 päivänä maaliskuuta 2004 Yhdistetyissä asioissa C-19/01, C-50/01 ja C-84/01 (Tribunale di Pisan esittämä ennakkoratkaisupyyntö): Istituto nazionale della previdenza sociale (INPS) vastaan Alberto Barsotti ym., Milena Castellani vastaan Istituto nazionale della previdenza sociale (INPS), Istituto nazionale della previdenza sociale (INPS) vastaan Anna Maria Venturi

17.4.2004   
            
            
               FI
            
            
               Euroopan unionin virallinen lehti
            
            
               C 94/1
            
         
      YHTEISÖJEN TUOMIOISTUIMEN TUOMIO
   
   (toinen jaosto)
   4 päivänä maaliskuuta 2004
   Yhdistetyissä asioissa C-19/01, C-50/01 ja C-84/01 (Tribunale di Pisan esittämä ennakkoratkaisupyyntö): Istituto nazionale della previdenza sociale (INPS) vastaan Alberto Barsotti ym., Milena Castellani vastaan Istituto nazionale della previdenza sociale (INPS), Istituto nazionale della previdenza sociale (INPS) vastaan Anna Maria Venturi
   (Sosiaalipolitiikka - Työntekijöiden suoja työnantajan maksukyvyttömyystilanteessa - Direktiivi 80/987/ETY - Palkkaturvajärjestelmien maksuvelvollisuuden rajoittaminen - Palkkaturvavastuun enimmäismäärä - Työnantajan maksamat ennakot - Direktiivin sosiaalinen päämäärä)
   (2004/C 94/01)
   Oikeudenkäyntikieli: italia
    (1)
   Yhdistetyissä asioissa C-19/01, C-50/01 ja C-84/01, jotka Tribunale di Pisa (Italia), Tribunale di Siena (Italia) ja Corte suprema di cassazione (Italia) ovat saattaneet EY 234 artiklan nojalla yhteisöjen tuomioistuimen käsiteltäväksi saadakseen näissä kansallisissa tuomioistuimissa vireillä olevissa asioissa Istituto nazionale della previdenza sociale (INPS) vastaan Alberto Barsotti ym. (C-19/01) ja Milena Castellani vastaan Istituto nazionale della previdenza sociale (INPS) (C-50/01) ja Istituto nazionale della previdenza sociale (INPS) vastaan Anna Maria Venturi (C-84/01), ennakkoratkaisun työntekijöiden suojaa työnantajan maksukyvyttömyystilanteessa koskevan jäsenvaltioiden lainsäädännön lähentämisestä 20 päivänä lokakuuta 1980 annetun neuvoston direktiivin 80/987/ETY (EYVL L 283, s. 23) tulkinnasta, yhteisöjen tuomioistuin (toinen jaosto), toimien kokoonpanossa: V. Skouris, joka hoitaa toisen jaoston puheenjohtajan tehtäviä, sekä tuomarit R. Schintgen ja N. Colneric (esittelevä tuomari), julkisasiamies: C. Stix-Hackl, kirjaaja: johtava hallintovirkamies L. Hewlett,on antanut 4.3.2004 tuomion, jonka tuomiolauselma on seuraava:
   Työntekijöiden suojaa työnantajan maksukyvyttömyystilanteessa koskevan jäsenvaltioiden lainsäädännön lähentämisestä 20 päivänä lokakuuta 1980 annetun neuvoston direktiivin 80/987/ETY 3 artiklan 1 kohtaa ja 4 artiklan 3 kohdan ensimmäistä alakohtaa on tulkittava siten, että niissä ei sallita jäsenvaltioiden rajoittaa palkkaturvajärjestelmien maksuvelvollisuutta määrään, joka kattaa kyseisten työntekijöiden perustarpeet ja josta vähennetään maksut, jotka työnantaja on suorittanut palkkaturvan kattamana aikana.
   
      (1)  EYVL C 79, 10.3.2001, EYVL C 95, 24.3.2001, EYVL C 118, 21.4.2001.